437.01 REGOLAMENTI DWAR L-EWWEL ELEZZJONIJIET TAL-KUNSILL TAL-KIRURGI VETERINARJI L-AVVIŻ LEGALI 248 ta’ l-2003. L-AVVIŻ LEGALI 248 ta’ l-2003. 1. It-titolu ta’ dawn ir-regolamenti hu Regolamenti dwar l-Ewwel Elezzjonijiet tal-Kunsill tal-Kirurġi Veterinarji. Tifsir. 2. F’dawn ir-regolamenti, kemm-il darba r-rabta tal-kliem ma teħtieġx xort’oħra- " Kummissjoni " tfisser il-Kummissjoni ta’ l-Elezzjonijiet stabbilita bir-regolament 3; "Għawdex " tinkludi Kemmuna; " Ministru " tfisser il-Ministru responsabbli għas-servizzi veterinarji. 3. Il-Ministru għandu jaħtar Kummissjoni, li tissejjaħ il-Kummissjoni dwar l-Ewwel Elezzjonijiet tal-Kunsill tal-Kirurġi Veterinarji, magħmula minn tliet Kummissjonarji Elettorali, biex tmexxi l-ewwel elezzjonijiet tal-Kunsill matul is-sena tal-ħatra. 4. Nominazzjonijiet. Meta l-Kummissjoni tkun maħtura mill-Ministru hija għandha, malajr kemm jista’ jkun, tara li jiġi ppubblikat avviż fil-Gazzetta u f’żewġ gazzetti lokali ta’ kuljum, li jispeċifika l-post, il-ġranet u l-ħinijiet li matulhom il-Kummissjoni tirċievi nominazzjonijiet ta’ kandidati għall-elezzjoni tal-Kunsill. 5. Eliġibilità. Kull persuna li hija r-reġistrata fir-Reġistru tal-Veterinarji li bħalissa taqa’ taħt ir-responsabilità tal-Kunsill Mediku, tista’ u għandha d-dritt li tiġi nominata, tiġi sekondata, li tinnomina jew tissekonda, u li tivvota għall-ħatra tal-membri tal-Kunsill tal-Kirurġi Veterinarji. 6. Formola ta’ nominazzjoni. Kandidat għandu jiġi nominat bil-miktub fuq formola skond ma hemm fl-Ewwel Skeda; ikun x’ikun in-numru ta’ vakanzi li jkollu jimtela’, ebda persuna ma għandha tiġi nominata biex timla’ aktar minn vakanza waħda. 7. Jekk l-għadd ta’ nominazzjonijiet riċevuti jkunu iżjed min-numru ta’ vakanzi fil-Kunsill għandha ssir elezzjoni. Il-Kummissjoni għandha f’dan il-każ, malajr kemm jista’ jkun, tippublika avviż fil-Gazzetta li jispeċifika l-post, il-ġranet u l-ħinijiet li matulhom għandha ssir l-elezzjoni u l-ismijiet tal-kandidati li jkunu ħarġu għall-elezzjoni. 8. Polza tal-vot. Il-polza tal-vot li għandha tintuża għall-elezzjoni għandha tkun skond il-forma li hemm fit-Tieni Skeda, u ghandha tkun inizjalata minn membru tal-Kummissjoni. 9. Post tal-votazzjoni. Il-votanti, kemm jekk joqgħod u f’Malta kemm jekk joqgħod u f’Għawdex, għandhom jivvotaw f’Malta. 10. Post ta’ konsenja tal-poloz tal-votazzjoni. Il-polza tal-votadatta għandha tiġi mogħtija lill-votanti personalment mill-Kummissjonarji Elettorali fil-kamra fejn ikun hemm il-kamra tal-votazzjoni, u ħadd ma għandu jitħalla jieħu xi polza tal-vot barra minn dik il-kamra, u l-anqas ma għandha ebda polza tal-vottittieħed minn taħt għajnejn il-Kummissjonarji Elettorali sakemm tiġi mqiegħda fil-kaxxa tal-voti. Ħadd, ħlief min ikun qed jivvota u l-Kummissjonarji Elettorali, ma għandu jitħalla jidħol fil-kamra tal-votazzjoni. 11. Kif jingħata l-vot. Il-votant għandu jivvota b’mod sigriet billi jagħmel salib wieħed ħdejn l-isem ta’ kull kandidat li għalih irid jivvota. 12. Lista tal-votanti. Il-Kummissjoni għandha żżomm lista tal-persuni li jkunu ivvotaw. 13. Ma ssirx votazzjoni wara l-ħin ta’ l-għeluq. L-ebda votazzjoni ma għandha ssir wara li jagħlaq il-ħin stabbilit mill-Kummissjoni għall-votazzjoni ħlief minn dawk il-persuni li jkunu preżenti biex jivvotaw fil-post tal-votazzjoni meta jagħlaq dak il-ħin. 14. Malajr kemm jista’ jkun wara t-tmiem tal-votazzjoni, il-Kummissjoni għandha tgħodd i l-voti mitfugħin. 15. Polza tal-votin valida. Meta l-għadd ta’ voti reġistrat fuq il-polza tal-vot ikun iżjed mill-għadd meħtieġ, il-polza tal-vot għandha tiġi ddikkjarata invalida mill-Kummissjoni. 16. Kandidati eletti. Il-kandidati li jiksbu l-akbar għadd ta’ voti għandhom jiġu dikjarati eletti. 17. Elezzjoni parzjali. Jekk żew ġ kandidati jew iżjed jiksbu għadd ta’ votindaqs, għandha ssir elezzjoni parzjali bejn dawk il-kandidati skond id-disposizzjonijiet tar-regolamenti 7 sa 15. 18. Rapport lill-Ministru. Il-Kummissjoni għandha minnufih tirrapporta r-riżultat ta’ l-elezzjoni lill-Ministru biex jippubblikah fil-Gazzetta.